เรื่องร้องเรียน: สวัสดีค่ะ ขออนุญาตเรียนปรึกษาเกี่ยวกับ การเกิดมลภาวะทางเสียงของ โกดังรับซื้อของเก่าที่เปิดบริการด้านหลังบ้าน ซึ่งมีการเคาะทุบ เหล็กและขยะต่างๆทั้งวันตั้งแต่เช้ายันเย็น ที่บ้านอดทนกับเสียงดีงนี้มาเป็นระยะเวลาหลายปีแล้วค่ะ  ไม่ทราบด้วยว่าเปิดบริการรับซื้อของเก่าโดยมีใบอนุญาติมั้ย  ที่บ้านมีผู้สูงอายุอาศัยจำนวน 2 ท่าน อายุจะ 90 ปีแล้วค่ะ ไม่สามารถพักผ่อนได้เพราะมีเสียงเคาะ ทุบของเก่าดังตลอดเวลา ไม่ทราบว่าจะต้องติดต่อฝ่ายไหน หรือจะต้องประสานใครเพื่อขอความช่วยเหลือได้ค่ะ ขอขอบพระคุณมากค่ะ
การดำเนินการของเจ้าหน้าที่: ขอบพระคุณสำหรับการแจ้งข้อมูล  สำนักงานเขตจตุจักรได้ดำเนินการตรวจสอบและดำเนินการเพื่อควบคุมมิให้สถานประกอบการ ก่อเหตุเดือดร้อนรำคาญรบกวนผู้พักอาศัยบริเวณใกล้เคียง ดังนี้    1. ดำเนินคดีฐานประกอบกิจการโดยไม่ได้รับอนุญาต ซึ่งอยู่ในขั้นตอนของพนักงานสอบสวน    2. แจ้งเจ้าของที่ให้ทราบประเด็นปัญหาและให้ควบคุมผู้เช่ามิให้ทำกิจกรรมที่ก่อให้เกิดความรบกวนต่อผู้พักอาศัยในบริเวณใกล้เคียง
ความเห็นของผู้แจ้ง: ขอบคุณมากนะคะเจ้าหน้าที่ทุกท่าน ที่ให้ความช่วยเหลือ  ทางนี้เดือดร้อนจริงๆค่ะ  คนแก่อาศัยในบ้านมีอาการทางจิตด้วย  ไม่รู้จะแก้ปัญหาอย่างไร  จะเดินไปคุยก็เกรงว่าจะมีปัญหากัน ไม่ทราบว่าต่อจากนี้ไปทางสถานประกอบการจะทำเสียงดังอีกหรือไม่คะ  ถ้าดังจนเกินไปต้องขอความช่วยเหลือนะคะ 🙏🙏🙏 ขอบคุณจากใจค่ะ
พื้นที่: แขวงจันทรเกษม เขตจตุจักร กรุงเทพมหานคร